Stesen Bandar Utama

Stesen Bandar Utama ialah stesen pertukaran transit aliran yang terletak di Bandar Utama, Petaling Jaya, Selangor, Malaysia. Stesen ini dinamakan sempena Bandar Utama yang terletak berhampiran stesen. Stesen ini merupakan stesen pertukaran yang dikhidmat oleh MRT Laluan Kajang dan LRT Laluan Shah Alam. Stesen bagi bahagian Laluan Kajang dibuka kepada awam dengan perasmian fasa pertama pada 16 Disember 2016, manakala bagi bahagian Laluan Shah Alam dibuka pada 29 Jun 2026. Sejarah Semasa pembinaan MRT Laluan Kajang (pada ketika itu dikenali sebagai MRT Laluan Sungai Buloh-Kajang, SBK), stesen ini dikenali sebagai One Utama. Stesen ini mula beroperasi pada 16 Disember 2016 selepas pembukaan fasa satu daripada stesen Sungai Buloh sehingga stesen Semantan melalui stesen ini. LRT Laluan Shah Alam mula berkhidmat di stesen ini pada 29 Jun 2026 di bangunan yang terletak kira-kira 100 meter barat laut daripada bangunan stesen MRT kini. Sebuah laluan pejalan kaki berbayar akan menghubungkan kedua-dua bangunan ini seiring dengan pembukaan stesen Laluan Shah Alam. Sambungan ke TTDI Ketika dalam proses perancangan, sebuah jambatan pejalan kaki yang menghubungkan stesen ini dengan kawasan perumahan TTDI yang terletak di sebelah timur stesen merentasi LDP telah dicadangkan. Hal ini membolehkan penduduk TTDI mempunyai akses ke stesen ini dan pusat membeli-belah One Utama. Tetapi, Persatuan Penduduk TTDI membantah cadangan ini atas sebab tidak mempunyai kemudahan secukupnya unuk menampung kesesakan trafik oleh cadangan ini. Pada Julai 2014, MRT menurut dengan bantahan tersebut. Walau bagaimanapun, setelah MRT beroperasi, terdapat suara bantahan tentang kurangnya sambungan bagi penduduk TTDI di sebelah utara bagi menggunakan MRT. Ciri-ciri stesen Lokasi Stesen ini terletak di sebelah barat Lebuhraya Damansara–Puchong (LDP) dan bersebelahan sempadan Kuala Lumpur-Selangor di Bandar Utama, Petaling Jaya, Selangor. Terletak berhampiran stesen adalah pusat membeli-belah 1 Utama, Sri Pentas (ibu pejabat Media Prima), Plaza IBM, Hotel One World, Menara KPMG, 1 Powerhouse, SS 21 Petaling Jaya, taman perumahan BU 2 dan taman perumahan TTDI Burhanuddin Helmi. Pelan stesen Laluan Kajang Bahagian stesen MRT terletak di sebelah barat dan selari dengan Lebuhraya Damansara–Puchong (LDP), di belakang bangunan Sri Pentas (ibu pejabat Media Prima) di Bandar Utama. The station's support columns are located between the expressway and the water channel, which runs parallel to the expressway. Stesen ini menggunakan reka bentuk stesen bertingkat yang biasa digunakan untuk Laluan Kajang, iaitu reka bentuk yang berkonsepkan "wakaf" dengan dua platform sisi di atas aras legar. Namun, berlainan dari stesen bertingkat yang lain, tiada eskalator, lif, atau tangga yang menghubungkan stesen secara terus dengan aras tanah, serta tiada hentian bas, teksi, dan kereta di aras tanah betul-betul di bawah stesen. Akses ke stesen adalah melalui jambatan penghubung dari Bangunan 1Powerhouse, tempat perhentian bas perantara dan terletaknya juga parkir dan rantau, dan dari One World Hotel dan kompleks 1 Utama. Laluan Shah Alam Bahagian stesen LRT terletak di sebelah barat dan berserenjang dengan Lebuhraya Damansara–Puchong (LDP), dan berselari dengan Sungai Kayu Ara dan bangunan 1Powerhouse di Bandar Utama. Stesen ini menggunakan reka bentuk stesen bertingkat yang biasa digunakan untuk Laluan Shah Alam, iaitu reka bentuk yang berkonsepkan "tanjak" dengan satu platform pulau yang mempunyai bentuk sedikit trapezium di atas aras legar. Sama dengan bahagian stesen Laluan Kajang, tiada eskalator, lif, atau tangga yang menghubungkan stesen secara terus dengan aras tanah, serta tiada hentian bas, teksi, dan kereta di aras tanah betul-betul di bawah stesen. Akses ke stesen adalah melalui jambatan penghubung dari Bangunan 1Powerhouse, tempat perhentian bas perantara dan terletaknya juga parkir dan rantau, dan dari One World Hotel dan kompleks 1 Utama. Pintu masuk dan keluar Akses ke kedua-dua bahagian stesen adalah melalui dua jejambat pejalan kaki: satu yang menyambungkan Pintu A ke bangunan 1Powerhouse dan merupakan jejantas antara stesen MRT dan LRT, dan satu lagi Pintu B ke pusat membeli-belah 1 Utama. Jambatan yang kedua dibuka pada 1 Februari 2018. Kesemua bangunan ini dipunyai oleh Bandar Utama City Corporation Sdn Bhd, yang membuatkan akses ke kedua-dua stesen ini melalui harta yang dipunyai oleh entiti pihak ketiga. Tiada akses ke stesen daripada aras tanah secara langsung di bawah kedua-dua stesen serta melalui LDP. Tempat letak kenderaan serta tangga adalah untuk tujuan kecemasan sahaja. Bangunan 1Powerhouse menempatkan perhentian bas perantara di aras bawah tanah, serta kemudahan parkir dan rantau yang merangkumi dua aras bawah tanah. Kawasan penurunan teksi dan kenderaan persendirian juga terletak di tingkat bawah bangunan. Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Selain itu, terdapat sebuah kawasan parkir terbuka yang menempatkan 500 petak parkir kereta. Perkhidmatan bas Bas RapidKL laluan 506, 801, 802, T811 dan T812 berkhidmat berhampiran stesen di hadapan 1 Powerhouse. Galeri Stesen 1Powerhouse (Pintu A) Sambungan Pejalan Kaki ke 1 Utama (Pintu B) Rujukan